**Model redactare text-proiect de diplomă - 2025**

Părțile proiectului de diplomă sunt:

1. Copertă și subcopertă
2. Fișa proiectului de diplomă
3. Cuprins
4. Text
5. Anexe
6. Bibliografie
7. Declarație de copyright

**1. Proiectul de diplomă trebuie să cuprindă:**

- **tema proiectului de diplomă** (a treia pagină a lucrării), primită de la secretariatul Departamentului IMS, semnată de Directorul departamentului, conducătorul științific, candidat și vizată de facultate.

**Memoriul proiectului de diplomă, pentru studenții de la programul de studii I.S, trebuie să conțină două părți distincte:**

**- o primă parte** conținând **un studiu al literaturii de specialitate referitor la tema aleasă;**

**- cea de-a doua parte**, cu **contribuțiile originale ale autorului la tema aleasă.**

- **memoriul** justificativ de **minim 50 de pagini (exclusiv anexele), format A4,** **va conține:**

* **cuprinsul,** organizat pe capitole, subcapitole până la un indice maxim de ordin patru, cu indicarea paginii;
* un **studiu al literaturii de specialitate** asupra temei abordate, **maxim 25% din memoriul** proiectului elaborat;
* **dezvoltarea temei** luate în studiu;
* **concluzii** privind aspectele originale, utilitatea temei, modalitățile de valorificare, posibilități de dezvoltare în cadrul lucrării de disertație;
* **bibliografie** (se recomandă **un minimum de 10 referințe bibliografice** din care 20% din reviste și internet);
* **anexe**, după caz, precedate de un borderou de anexe.

**2. Recomandări privind redactarea memoriului justificativ**

**Tehnoredactarea computerizată a proiectului de diplomă este obligatorie**.

Memoriul va fi scris pe pagini format **A4**, orientarea portret, cu margine stânga **25** mm, restul **20** mm, numerotate în subsol, centrat, iar textul va fi scris cu fontul **UT Sans[[1]](#footnote-1),** mărime**12**, spațierea dintre rânduri **1,5** linii. În antet se trece centrat titlul capitolului curent (eventual prescurtat).

Relațiile de calcul se scriu cu editorul **Equation** și se numerotează.

Figurile se inserează ca imagini în format electronic, create într-un program de grafică, capturate, scanate etc. **Atât tabelele cât și figurile vor fi numerotate și vor avea titlu.**

Numerotarea tabelelor, figurilor și relațiilor va cuprinde numărul capitolului urmat de numărul de ordine al figurii, tabelului sau relației.

Capturi ale ecranului sunt acceptate ca figuri numai dacă sunt făcute după produsele software utilizate în cadrul proiectului. **Imagini scanate se acceptă numai în capitolul dedicat studiului introductiv al literaturii de specialitate**, cu condiția specificării sursei bibliografice.

**Bibliografia ordonată alfabetic**, se scrie la 1 rând ca în exemplul următor:

[**1**] sau [**LET 98**] Leția T., Aștilean A., *Sisteme cu evenimente discrete: modelare, analiză, sinteză și control*. Editura Albastră, Cluj-Napoca, 1998.

Referirile la bibliografie citate în text, se fac sub forma [1] sau [LET 98].

**3. Forma finală și modul/condițiile de predare a proiectului.**

Memoriul se va preda în format pdf pe platforma e-learning.

**Prima și a doua foaie** se scriu **conform șablonului** (se poate utiliza direct fișierul șablon).

Desenele pe suport de hârtie de dimensiuni mai mari decât A3 se predau neîmpăturite, într-un tub etichetat.

**Prezentarea în PowerPoint**, utilizată pentru susținerea proiectului de diplomă, **va conține minim 10 diapozitive**/**10** minute, din care **maxim două referitoare la stadiul actual.**

La predare, **proiectul va fi însoțit de declarația de originalitate a lucrării, semnată de către student și conducătorul științific.**

**Selecție din Regulamentul de desfășurare a Examenului de diplomă:**

Proiectul de diplomă **se va preda comisiei cu cel puțin 3 zile înainte de prezentare**. Pentru predarea proiectului **sunt necesare minim 4 vize ale îndrumătorului de proiect** fixate conform calendarului stabilit de facultate și consemnate în Fișa de evaluare.

La susținere, fiecare membru al comisiei va acorda câte 3 note care vor reprezenta:

**- aprecierea conținutului proiectului** (pondere 40%±10%),

**- aprecierea prezentării** (pondere 20%±5%) și, respectiv,

**- aprecierea răspunsurilor la întrebările** adresate pe parcursul prezentării lucrării (pondere 40%±10%);

Media ponderilor celor 3 note vor fi publicate prin media finală de fiecare comisie în parte.

La aprecierea conținutului proiectului de diplomă se are în vedere în special contribuția originală a autorului lucrării.

Proiectul trebuie să conțină **minim 50 pagini** în formatul precizat, dintre care, **minim 35 de pagini vor conține aspectele specifice** dezvoltate de autor (dezvoltare /utilizare / aplicare soft, proiectare, modelare, realizare practică etc.). **La lucrare se atașează Tema proiectului, Fișa de evaluare și Declarația de copyright.**

Nota pentru susținerea proiectului de diplomă **nu va fi limitată de media generală a celor 4 ani** de studii.

1. Întreaga familie de fonturi UT Sans o găsiți la adresa: <https://intranet.unitbv.ro/Intranet/Identitate-vizuala/Fonturi> sau in directorul Fonturi UT Sans din arhiva trimisă. Instalarea se face conform „Instructiuni de instalare font UT Sans.txt” pe care o găsiți în același director cu fonturile („Fonturi UT Sans”). [↑](#footnote-ref-1)